laion/Wikipedia-Exotic huggingface dataset:
מטה יעקב

מטה יעקב הוא מכשיר מדידה המאפשר לקבוע את קו הרוחב הגאוגרפי בים. המכשיר היה בשימושם של אסטרונומים, ימאים ושימש למדידת שטח. המצאתו של המכשיר, במאה ה-14, מיוחסת בדרך כלל לרלב"ג – רבנו לוי בן גרשום, אם כי יש המייחסים אותו ליעקב בן מכיר אבן תיבון, נכדו של שמואל בן יהודה אבן תיבון, שחי באותה תקופה. המכשיר שימש מגלי ארצות רבים, בהם ואסקו דה גאמה, פרדיננד מגלן וקולומבוס, והיה בשימוש כארבע מאות שנה עד להחלפתו במכשיר מודרני יותר – הסקסטנט. המכשיר מעוצב בצורת צלב, הבנוי משני סרגלים, קבוע ונייד. הסרגל הנייד נע לאורך הסרגל הקבוע. הנווט מתבונן בכיוון האופק, ממקם את הקצה התחתון של הסרגל הנייד על קו האופק, ואז מזיז את הסרגל עד שקצהו העליון מתלכד עם השמש. על הסרגל הקבוע ניתן לקרוא את זווית הרוּם של הגרם השמימי הנצפה, כלומר את גובהו במעלות מעל האופק. מדיה וקבצים בנושא מטה יעקב בוויקישיתוף ערך זה הוא קצרמר בנושא ימאות ובנושא טכנולוגיה. אתם מוזמנים לתרום לוויקיפדיה ולהרחיב אותו.
טנטרה

טנטרה היא השקפת עולם ודרך חיים שהתפתחה בהודו. בסנסקריט פירושה הוא "הרחבה". משמעות המונח הזה הוא: "אוסף של טכניקות משדות שונים המביאות להארה". המושג הזה מתייחס גם לתפיסת העולם הטנטרית, לפיה "הכול קשור בהכול". ריבוי הקשרים בין התופעות הסובבות אותנו ומערכת יחסי הגומלין ביניהם, יוצרים קשר מורכב בהרבה מהנראה לעין. ומתוך כך, "מרחיב" את גבולות הפרט אל מעבר לסביבתו המיידית. הטנטרה שמה דגש על הקשר בין הגוף לבין הנפש. הטנטרה צמחה בתת-היבשת ההודית. קיים קשר הדוק בין הטנטרה, היוגה והאיורוודה, אשר עושות שימוש בכלים וטכניקות משותפות. קיימת סברה הטוענת ששלושתן צמחו ממקור קדום ראשוני אחד. הטנטרה השפיעה רבות על ההינדואיזם, והבודהיזם שצמח בצפון הודו, אך עם הזמן התפשטה ונפוצה בדרום-מזרח אסיה, הודו וטיבט וקיבלה פיתוחים מקומיים אשר לעיתים נושאים השפעות זן, טאואיזם ובודהיזם טיבטי. החל מהמאה ה-6 התפתחה הטנטרה במסגרת ההינדואיזם. בתחילה הוא היה זרם סודי הידוע למתי מעט, אך עם הזמן הלך ונודע לציבור רחב יותר ויותר. נאו-טנטרה, נאוטנטרה, נווה-טנטרה (בסנסקריט: नव, נווה משמעותה 'חדשה') או מיניות טנטרית, היא הפרשנות השגויה המודרנית והמערבית של הטנטרה הקשורה לתנועות וכתות דתיות חדשות. זה כולל גם ניו אייג' וגם פרשנויות מערביות מודרניות למין טנטרי מסורתי הינדי ובודהיסטי. חלק מתומכיו מתייחסים לטקסטים ועקרונות עתיקים ומסורתיים ורבים אחרים משתמשים בטנטרה כביטוי תופס ל"מיניות מקודשת/מודעת", ועשויים לשלב פרקטיקות לא שגרתיות ושנויות במחלוקת. בנוסף, לא כל המרכיבים של שיטות הטנטרה ההודיות משמשים בניאוטנטרה, במיוחד ההסתמכות על גורו. ביקורת נמתחה על סדנאות הנאו-טנטרה המתקיימות בישראל. נטען כי בסדנאות אלה לא תמיד מתקיימת השגחה מספיקה מצד המורים על התנהגות המשתתפים, מה שהופך את הסדנה המערבת עירום ומיניות למרחב פרוץ בו יכולות להתקיים פגיעות מיניות. כמו כן, דווח על על לחץ חברתי להשתתף בפעילויות מיניות שונות אשר הביאו משתתפים לקחת חלק בסיטואציות מיניות מבלי שרצו בכך. קאמה סוטרה הינדואיזם יעל רייף, תנוחות טנטרה שכל זוג יכול לבצע,, באתר nrg סגנון ופנאי, 8 באוגוסט 2010 טנטריזם, דף שער בספרייה הלאומית מאיה קרני, ‏תחקיר G: טשטוש גבולות בסדנאות הטנטרה - משתתפות מדווחות על לחץ קבוצתי שמוביל לתקיפות מיניות; למנחי הסדנאות אין שום אחריות פלילית, באתר גלובס, 23 בנובמבר 2007
שירה (פירושונים)

האם התכוונתם ל... שירה – סוגה ספרותית זמרה – יצירה צלילית המופקת באמצעות הקול האנושי שירה (ספר) – רומן שכתב הסופר הישראלי ש"י עגנון שירה (יונה וולך) – ספר שירים של המשוררת הישראלית יונה וולך שירה (צוללת) – צוללת איטלקית שהוטבעה ליד חיפה ב-10 באוגוסט 1942 שירה (אזור היסטורי) – מחוז היסטורי באתיופיה וולטר שירה הבן (Walter Marty Schirra) – אסטרונאוט בתוכנית מרקורי, תוכנית ג'מיני ותוכנית אפולו אישים ששמם הפרטי הוא שירה שיר (פירושונים)
אולריך ראמה

אולריך ראמה (בצרפתית: Ulrich Ramé; נולד ב-19 בספטמבר 1972 בנאנט שבצרפת) הוא כדורגלן עבר צרפתי ששיחק כשוער. פרק זה לוקה בחסר. אנא תרמו לוויקיפדיה והשלימו אותו. ראמה נעשה לשוער מחליף קבוע בסגלה של נבחרת צרפת לאחר פרישתו של קודמו בתפקיד ברנאר לאמה. יותר מאוחר הוא הודח מסגל הנבחרת עקב התחרות הרבה שנוצרה בינו לבין השוערים האחרים אותם העדיף מאמן הנבחרת ריימונד דומנק - פביאן בארטז, גרגורי קופה ומיקאל לאנדרו. ראמה ערך את הופעת הבכורה שלו בנבחרת ב-9 ביוני 1999 במשחק הניצחון 1-0 של צרפת על נבחרת אנדורה. הוא זכה יחד עם הנבחרת בטורניר יורו 2000, אך לא שיחק אפילו במשחק אחד במהלך הטורניר, בשנת 2001 זכה בגביע הקונפדרציות כחלק מנבחרת צרפת. ראמה היה חלק מסגל נבחרת צרפת שהשתתפה במונדיאל 2002. הוא הודח מן הנבחרת עקב טעות קשה שעשה במהלך משחק נגד נבחרת צ'כיה ב-12 בפברואר 2003. ראמה זכה במהלך הקריירה שלו באליפות אחת במדי קבוצת בורדו בשנת 1999, ובשני גביעים, גם כן עם בורדו, ב-2002 וב-2007. מדיה וקבצים בנושא אולריך ראמה בוויקישיתוף אולריך ראמה, באתר Transfermarkt אולריך ראמה, באתר Fussballdaten.de (בגרמנית) אולריך ראמה, באתר Soccerway אולריך ראמה, באתר WorldFootball.net אולריך ראמה, באתר National Football Teams אולריך ראמה, באתר FootballDatabase.eu פרופיל המאמן, באתר Transfermarkt סטטיסטיקן קריירה
יובל הראל

האם התכוונתם ל... יובל הראל (טייס) – טייס קרב בחיל האוויר, מפקד בית הספר לטיסה שמם של שני חללי צה"ל שנהרגו במלחמת לבנון הראשונה, יובל הראל (מחיל השריון) ויובל הראל (מהנח"ל) ועליהם נכתב השיר "ברית דמים"
בלה צור

בלה (וינשטוק) צור (נולדה ב-7 בדצמבר 1952) היא פעילה חברתית ואלופה פאראלימפית. צור נולדה בפתח תקווה ובהיותה בת שנתיים חלתה בשיתוק ילדים. בצעירותה נעזרה בקביים ומכשירי הליכה והחלה לעסוק בספורט נכים במסגרת מרכז הספורט לנכים ברמת גן. בשנת 1978 סיימה צור לימודי תואר ראשון בעבודה סוציאלית מאוניברסיטת בר-אילן. במהלך השנים היא התמחתה בשיקום והוסמכה בגישור, בדגש על אוכלוסיות עם צרכים מיוחדים, בשנים 1968 ו-1976 השתתפה במשחקים הפאראלימפיים והתחרתה בשחייה, סייף וזריקת דיסקוס. במשחקים הפאראלימפיים שנערכו בטורונטו, קנדה בשנת 1976 זכתה במדליית זהב במשחה ל-25 מטר גב ובמדליית ארד במשחה ל-25 מטר חופשי. בשנת 1988 החלה צור לרקוד ריקודים בכיסא גלגלים במכון וינגייט ובבית הלוחם ובין השנים 2001–2004 הייתה חברת להקת המחול "ורטיגו", בה משולבים רקדנים בעלי מוגבלות לצד רקדנים עומדים. בשנת 2000 סיימה לימודי תואר שני בעבודה סוציאלית. בין השנים 1978 - 1985 הועסקה צור במחלקה לשירותים חברתיים של עיריית פתח תקווה. לאחר מעבר המשפחה למגורים ברעננה עבדה צור כעובדת סוציאלית בבית חולים לוינשטיין (1986–1995) ובבית החולים הסיעודי "נועם" (1995 - 2002). במקביל לעיסוקיה המקצועיים עסקה גם בפעילות ציבורית, בהיותה יועצת ארצית לחברה למתנ"סים לאוכלוסיות עם צרכים מיוחדים, פעילת ארגון הנכים הארצי ופעילה בנושא סיעוד בוועדת הכנסת לנושא עובדים זרים. בשנים 2003 ו-2008 התמודדה צור בבחירות המוניציפליות למועצת עיריית רעננה. בכהונתה הראשונה במועצה היא פעלה בוועדות מכרזים, ספורט והנחות בארנונה. בשנת 2005, לאחר חילופי ראש העיר והיבחרו של נחום חופרי לתפקיד, קיבלה לידיה את תיק הרווחה העירוני. בתפקיד זה קידמה צור את הפרויקטים "קהילה נגישה" ו"עיר נגישה" להנמכת מדרכות, הסדרת חניות נכים, הנמכת כספומטים ופעילויות לרווחת האוכלוסייה הבריאה. בשנת 2007 החלה לפעול בראשותה במועצת העיר ועדת נגישות תחבורה ומקומות מפגש. לאחר הבחירות בשנת 2008 המשיכה צור לפעול כחברת הנהלת העירייה וחברה בוועדות מכרזים, הנחות בארנונה וקידום הילד, עד לסיום כהונתה במועצת העיר ב-2013. בנוסף החלה לפעול כחברת הוועדה המייעצת לנציבות שוויון זכויות לאנשים עם מוגבלויות וכמרצה בנושאי מוגבלות ונגישות בבתי ספר ובאוניברסיטת בר-אילן. "אות השוויון" לשנת 2003 מטעם נציבות שוויון זכויות לאנשים עם מוגבלויות "אות המאבק" על שם סטנלי הר לשנת 2006. תואר "יקירת העיר רעננה" ניתן בשנת 2023 (שנת המאה להיווסדה של רעננה). במהלך התחרויות במשחקים הפאראלימפיים, הכירה את עופר צור, נכה צה"ל המרותק לכיסא גלגלים, ונישאה לו. בעקבות לידת בנה הבכור החלה להיעזר בכסא גלגלים, בו עשתה שימוש עד ללידת שלישייה בלידתה השנייה. פירוט השתתפותה בתחרויות המשחקים הפאראלימפיים באתר הרשמי של IPC (באנגלית) נגה גור-אריה, הכר את החברה: בלה צור, 10 בינואר 2013, באתר Local
סבסטיאן פריי

סבסטיאן פריי (נולד ב-18 במרץ 1980 בת'ונון-לה-באן) הוא כדורגלן עבר צרפתי ששיחק בעמדת השוער. פריי החל את הקריירה שלו במועדון הצרפתי קאן בשנת 1997, בגיל 17. לאחר שתי עונות מרשימות ומבשרות טוב, הוא עבר לאיטליה לשחק בשורותיה של אינטר מילאן, ולאחר שנתיים במילאנו הוא עבר לשחק בפארמה בקיץ 2001, באותה עונה בה זכה עם קבוצתו החדשה בגביע האיטלקי. הוא קיבל זימון ראשון לנבחרת הצרפתית למשחק מול פולין בנובמבר 2004, אך לא שותף במשחק עצמו. פריי הצטרף לפיורנטינה בהשאלה לעונת 2005-2006, וחתם רשמית בקבוצה בסופה של אותה העונה אחרי שהציג תצוגות שוער מרשימות והפך לאחד מעמודי התווך של הרכב פיורנטינה יחד עם חבריו לסגל כריסטיאן ברוקי, סטפנו פיורה ולוקה טוני. פריי ערך את הופעת הבכורה שלו בנבחרת בטורניר המוקדמות של יורו 2008 במשחק נגד אוקראינה ב-21 בנובמבר 2007, המשחק הסתיים בתיקו 2-2, לאחר שספג שער שוויון מאוחר מרגליו של אנדריי שבצ'נקו. ב-13 בדצמבר 2007 פריי סבל מפציעה במיניסקוס שקיבל במהלך אימון, ועבר ניתוח בברך יום למחרת. הוא חזר במשחק הניצחון של פיורנטינה 2-1 נגד פארמה ב-13 בינואר 2008, לאחר שהושבת לחודש. בשנת 2011 חתם פריי בגנואה. ביולי 2013 חתם פריי בבורסאספור הטורקית. לאחר ששימש כשוער ראשון בעונתו הראשונה בקבוצה, לא זכה פריי לדקות משחק בעונת 2014/2015, ובסיומה פרש ממשחק פעיל בגיל 35. סבו של פריי, אנדרה פריי, היה שחקן צרפתי בינלאומי, ואביו, ריימונד, היה גם שוער כדורגלן מקצוען. אחיו הצעיר ניקולה כדורגלן אף הוא. מדיה וקבצים בנושא סבסטיאן פריי בוויקישיתוף סבסטיאן פריי, ברשת החברתית פייסבוק סבסטיאן פריי, ברשת החברתית אקס (טוויטר) סבסטיאן פריי, סרטונים בערוץ היוטיוב סבסטיאן פריי, באתר Transfermarkt סבסטיאן פריי, באתר Soccerway סבסטיאן פריי, באתר WorldFootball.net סבסטיאן פריי, באתר National Football Teams סבסטיאן פריי, באתר FootballDatabase.eu פרופיל בנבחרת צרפת (בצרפתית)
דוד תדמור

דוד (דודי) תדמור (נולד ב-9 באפריל 1960), הוא עורך דין ישראלי, אשר כיהן בתפקיד הממונה על ההגבלים העסקיים בשנים 1997–2001. בעל תואר דוקטור במשפטים. דוד תדמור נולד ב-ירושלים לאשורולוג חיים תדמור ולארכאולוגית מרים תדמור. סיים תואר ראשון במשפטים באוניברסיטה העברית בירושלים (1986); בתקופה זו שימש כעוזר הוראה לפרופסור אוריאל פרוקצ'יה בדיני חברות ומימון חברות. התמחה אצל השופט העליון מאיר שמגר וסיים תואר שני במשפטים (1988) ותואר דוקטור במשפטים (1992) בבית הספר למשפטים של אוניברסיטת ניו יורק (NYU). נושא הדוקטורט שלו היה הפרטה ובעלות עובדים במניות מעסיקים. תדמור הוא חבר לשכת עורכי-הדין בישראל ולשכת עורכי הדין במדינת ניו-יורק שבארצות הברית. בשנים 1988–1993 שימש כעורך דין בתחום דיני חברות במשרד עורכי הדין Wachtell, Lipton, Rosen & Katz בניו יורק. בשנים 1996–1997 היה חבר בית הדין להגבלים עסקיים, ובשנים 1997–2001 כיהן כממונה על ההגבלים העסקיים. עם פרישתו מתפקיד זה הצטרף כשותף בכיר למשרד עורכי הדין כספי ושות' בראשות רם כספי. במסגרת זו מונה למנהל מורשה זמני של הבנק למסחר, בעקבות קריסתו עקב מעילת הענק של אתי אלון. ב-1999 היה חבר בוועדת בן בסט לעניין שליטת הבנקים בקופות הגמל. בשנת 2005 פרש ממשרד כספי ושות', והקים את משרד תדמור ושות' בתל אביב בו היה שותף מנהל. משרדו התמחה ברכישות ומיזוגים, הגבלים עסקיים ודיני תקשורת. במסגרת זו ייצג את בנק הפועלים, בנק לאומי, הבנק הבינלאומי ובנק דיסקונט בהסדר מחדש של החוב והמימון של חברות הכבלים, בהיקף של 4 מיליארד שקל. בשנת 2015, התמזג משרד תדמור ושות' התמזג עם משרד פרופ' יובל לוי ושות'. בעקבות מיזוג זה, שונה שם המשרד לתדמור ושות' פרופ' יובל לוי ושות'. בשנת 2018, כחלק מהליך מיתוג מחדש, שונה שם המשרד לתדמור לוי ושות'. בשנת 2023 התמזג המשרד עם משרד יגאל ארנון ושות', ונקרא כיום ארנון תדמור לוי. שימש כמורה מן החוץ בפקולטה למשפטים של האוניברסיטה העברית בירושלים (דיני הפרטה, 1993–1995); במרכז הבינתחומי הרצליה (חוק ההגבלים העסקיים, 1998); ובפקולטה למשפטים של אוניברסיטת תל אביב (חוק התקשורת, חוק ההגבלים העסקיים ודיני חברות, 1996–2003). מכהן כיו"ר ועדת התאגידים של לשכת עורכי הדין. יושב בחבר הנאמנים של קרן אבי חי. כתב את הספר "דיני הגבלים עסקיים". מגיש את תוכנית הרדיו "חקירה נגדית", התוכנית המשפטית של גלי צה"ל. מרבה לעסוק בצילום ואף הציג תערוכות מעבודותיו. דוד תדמור(הקישור אינו פעיל), באתר Dun's 100 אורה קורן, עו"ד דוד תדמור ועו"ד טלי ירון-אלדר - עכשיו שותפים למשרד, באתר TheMarker חקירה נגדית, התוכנית המשפטית של גלי-צה"ל בהגשת דוד תדמור אתר התצלומים של דודי תדמור אתר הבית של משרד ארנון תדמור לוי קרן צוריאל-הררי, ‏משחק מונופול, באתר גלובס, 31 בינואר 2001 שלומית לן, ‏עו"ד דוד תדמור: "פעם התלהבנו מענקי רוח, היום מדוגמניות", באתר גלובס, 23 באוגוסט 2007 משרד כספי ושות' משרד ארנון תדמור לוי ושות' יואב יצחק, הבנק למסחר התמוטט בעקבות מעילת ענק; עו"ד דוד תדמור מונה למנהל מורשה זמני, באתר News1, ‏26/04/2002 (ארכיון) חן מענית, ‏משרדי עוה"ד תדמור ושות' ופרופ' יובל לוי ושות' מתמזגים, באתר גלובס, 24 בדצמבר 2014
מרטי באלין

מרטי באלין (באנגלית: Marty Balin; נולד כמרטין ג'רל בוכוולד, 30 בינואר 1942 - 27 בספטמבר 2018) היה זמר אמריקאי. נודע כסולן ומקים ג'פרסון איירפליין, חלוצת הרוק פסיכדלי מסן פרנסיסקו. באלין נולד בסינסינטי, אוהיו שבארצות הברית. עוד כנער רצה להיות אמן ומוזיקאי. ב-1962, שינה את שמו למרטי באלין והחל להקליט עם חברת התקליטים צ'לנג' רקורדס, הקליט את הסינגלים "אין אחת מלבדייך" ו"אני מתמחה באהבה" שנכשלו ולכן החל לעבוד עם אביו והתחתן. במקביל, השתתף בשנים 1963-64 יחד עם לארי ווארגו, ג'אן אליקסון וביל קולינס ברביעייה בשם "The Town Criers" אשר ניגנה פולק רוק. באלין היה המקים והזמר המאופיין של ג'פרסון איירפליין, החל מ-1965 עד 1971. יחד עם הלהקה הופיע בפסטיבל מונטריי ב-1967 ובפסטיבל וודסטוק ב-1969. בנוסף לכך, הופיעו בפסטיבל אלטמונט, בו באלין נחבט עד אובדן הכרה בעקבות מריבה עם אחד מחברי הכנופיה, כפי שניתן לראות בסרט הדוקומנטרי על המופע, Gimme Shelter. בעקבות האירועים במהלך המופע שהגיעו לשיאם בתקיפת באלין, סירבו חברי הגרייטפול דד, שהיו אמורים להופיע לפני ההופעה החותמת של הפסטיבל, הופעת הרולינג סטונז, לעלות לבמה. באלין עזב את הלהקה פעמיים. ב-1971, הוא נפרד מהלהקה לשלוש שנים, והחל להקליט אלבום תחת ההרכב "Bodacious D.F". ב-1973, כאשר הפיק אלבום להרכב "Grootna", תרם שיר אחד, "קרוליין", ל"Dragon Fly"' אלבומה של להקת ההמשך לג'פרסון איירפליין, ג'פרסון סטארשיפ. באלין הצטרף לג'פרסון סטארשיפ ב-1975. ב-1978, לאחר מספר להיטים עיקריים עם ג'פרסון סטארשיפ, עזב פעם נוספת. ב-1979 הפיק אופרת רוק בשם "Rock Justice", על כוכב רוק אשר הושם בכלא לאחר שלא הצליח לספק לחברת התקליטים להיט ראוי. הקלטות אופרת הרוק פורסמו בEMI, שבאלין הפיק אך לא השתתף בה. לאחר מכן, הועלה הרעיון שיפיק אלבום סולו משלו בחסות EMI. ב-1981, הוציא לאור אלבום סולו שנקרא "Balin"' שממנו יצאו צמד להיטים, "לבבות" ו"גברת אטלנטה". וב-1983 יצא עם אלבום נוסף שנקרא "Lucky"' יחד עם EP ששוחרר ביפן בלבד, ששמו "שום כתף איננה". האלבום לא היה ברמת אלבומו הקודם, ולא שיחזר את הצלחת הקודם במצעדים, ובעקבות כך חוזהו עם EMI הגיע לקיצו. בשנת 1985 חבר לפול קנטנר וג'ק קאסאדי ויחדיו הקימו את הלהקה KBC Band. וב-1989 בוצע איחוד עם רוב חברי להקת המקור, ג'פרסון איירפליין, אך זה הוכח כלא מוצלח. באלין הקליט את אלבום הסולו השלישי שלו "Better Generation", ב-1991. איחוד נוסף בוצע ב-1993 עם "ג'פרסון איירשיפ" יחד עם פול קנטנר. ואת אלבום הסולו הרביעי שלו הקליט ב-1997, שנקרא "Freedom Flight". נפטר ב-27 בספטמבר 2018. אלבומי סולו 1981 Balin 1983 Lucky 1983 There's No Shoulder EP 1991 Better Generation 1997 Freedom Flight 1999 Marty Balin Greatest Hits אוספים 1990 Balince יחד עם ג'פרסון איירפליין 1966 Jefferson Airplane Takes Off 1967 Surrealistic Pillow 1967 After Bathing at Baxter's 1968 Crown of Creation 1968 Bless Its Pointed Little Head 1969 Volunteers 1974 Early Flight 1989 Jefferson Airplane מדיה וקבצים בנושא מרטי באלין בוויקישיתוף אתר האינטרנט הרשמי של מרטי באלין (באנגלית) מרטי באלין, במסד הנתונים הקולנועיים IMDb (באנגלית) מרטי באלין, באתר Last.fm (באנגלית) מרטי באלין, באתר AllMusic (באנגלית) מרטי באלין, באתר MusicBrainz (באנגלית) מרטי באלין, באתר Discogs (באנגלית) מרטי באלין, באתר Songkick (באנגלית) מרטי באלין, באתר Genius מרטי באלין, באתר בילבורד (באנגלית)
QAM

QAM ‏(Quadrature Amplitude Modulation) היא שיטת אפנון, שבה מידע מיוצג על ידי שינויים במשרעת ובמופע של הגל הנושא יחדיו. ניתן לתאר זאת באופן שקול כאפנון משרעת של שני גלים נושאים, אשר הפרש הפאזה ביניהם 90°. רכיב אחד נקרא In-Phase ‏(I), והשני Quadrature ‏(Q): s ( t ) = I ( t ) cos ⁡ ( 2 π f t ) − Q ( t ) sin ⁡ ( 2 π f t ) {\displaystyle s(t)=I(t)\cos(2\pi ft)-Q(t)\sin(2\pi ft)} בשל היותם אורתוגונליים, ניתנים הרכיבים לקליטה בנפרד, אך על המקלט להיות מסונכרן עם המופע של הגל המשודר. תיאום זה מתבצע על ידי שידור גל מחווה, או גל תת-נושא. QAM אנלוגי משמש לשידור שני רכיבי הצבע לטלוויזיה בשיטות PAL ו-NTSC. בתחילת כול שורה משודר אות סנכרון צבע (Colorburst). האנטי-מחיקון פעל לשחזור אות זה במופע הנכון. ב-QAM דיגיטלי האפננים I ו-Q מקבלים ערכים בדידים. הצירופים האפשריים נקבעים מראש, ומתוארים בתרשים קונסטלציה. כל נקודה בתרשים ממופה לסמל (Symbol), המעביר מספר ביטים בהתאם לגודל הקונסטלציה. אפנוני PSK ו-APSK הם מקרים פרטיים של QAM עם קונסטלציה מעגלית. נפוץ השימוש בקונסטלציות בעלות 2k נקודות המסודרות כשריג ריבועי, או מלבני (כאשר k אי-זוגי), וזו הכוונה במונחים כמו 16-QAM 64-QAM 256-QAM ללא תיאור נוסף. סידור זה נוח מבחינה טכנית לשידור ופענוח כשני אותות PAM (אפנון משרעת הדופק), אך הוא אינו ממצה את קיבולת ערוץ התקשורת לפי חוק שאנון-הארטלי. מדיה וקבצים בנושא QAM בוויקישיתוף s ( t ) = A ( t ) cos ⁡ ( 2 π f t + ϕ ( t ) ) {\displaystyle s(t)=A(t)\cos(2\pi ft+\phi (t))} כאשר: A ( t ) ≡ I ( t ) 2 + Q ( t ) 2 ; cos ⁡ ϕ ( t ) ≡ I ( t ) A ( t ) ; sin ⁡ ϕ ( t ) ≡ Q ( t ) A ( t ) {\displaystyle A(t)\equiv {\sqrt {I(t)^{2}+Q(t)^{2}}};\cos \phi (t)\equiv {\frac {I(t)}{A(t)}};\sin \phi (t)\equiv {\frac {Q(t)}{A(t)}}}
גאטנו ופייטרו זגאראבוטו

גאטנו זגאראבוטו (באיטלקית: Gaetano Sgarabotto; נולד ב-1878 בויצ'נצה, נפטר ב-1959) ובנו פייטרו זגאראבוטו (Pietro Sgarabotto; נולד ב-1903 במילאנו, נפטר ב-1990) עבדו כל חייהם באיטליה כבוני כינורות מן המעלה הראשונה. גאטנו החל את עבודתו בוויצ'נצה ובשנת 1901 עבר למילאנו לעבוד שם אצל ליאנדרו ביזיאק. ממילאנו עבר ב-1926 לפארמה ושם נשאר כמעט ללא הפסקות עד מותו בשנת 1959. בנו, פייטרו, המשיך במשלח ידו של אביו והיה לבונה כינורות אמן בזכות עצמו. בחוגים של יודעי דבר מדברים בהוקרה ובהתפעלות על השושלת הקצרה אך רבת היוקרה של בוני הכינורות זגאראבוטי, שני אמנים בתחומם, שלצד יצירת כלי נגינה מעולים הקדישו חלק גדול מזמנם להנחלת הידע והניסיון שצברו לבוני כינורות צעירים. פייטרו פרש בשנת 1971, אך המשיך להפיק יצירות אמן עד 1979. פעילותם של בוני הכינורות ממשפחת זגאראבוטו הטביעה חותמה באסכולת בניית הכינורות של פארמה, קרמונה ועוד. יש מקום להזכיר את השפעתם של השניים על המורשת התרבותית בעולם המוזיקלי של כלי הקשת ואת הכבוד וההוקרה שרחשו כל תלמידיהם והנגנים שהכירו אותם לרבי האמנים. עיקר העניין לעתיד מתמקד במפעל חייהם המשותף, באוסף הכינורות מלאכת מחשבת שיצאו מתחת ידיהם ונשארו לדורות הבאים, לנגן בהם ולהתפעל מצליליהם. את יצירותיהם של בני זגאראבוטו אפשר לזהות בנקל בבחירת החומרים הקפדנית, במיומנות הבאה לביטוי בעבודת-יד מופתית בכל שלב ביצירת כל אחד מן הכלים, שניכרים בה דיוק שאינו יודע פשרות ותשומת לב אוהבת לכל פרט. Philip J. Kass (1983). "Bisiach Family" (PDF). William Moening & Sons Ltd. נבדק ב-2007-04-05. Gaetano e Pietro Sgarabotto-Liutai Violin Makers 1878-1990 Editrice TURRIS 1991 ISBN 88-7929-000-2 Jost Thoene, Italian & French Makers (2006) Marlin Brinser, Dictionary of 20th Century Italian Violin Makers (1978) Carlo Vettori, I Maestri Del Novecento (1992) Vannes, Rene (1985) [1951]. Dictionnaire Universel del Luthiers (vol.3). Bruxelles: Les Amis de la musique. OCLC 53749830. William, Henley (1969). Universal Dictionary of Violin & Bow Makers. Brighton; England: Amati. ISBN 0901424005. Blot, Eric (1994). "Emilia e Romagna I". Un secolo di liuteria italiana, 1860-1960 - A century of Italian violin making. Cremona: Turris. ISBN 8879290266. Versari Artemio, Modern Violin Making in the Emilia-Romagna Region (2002) Liuteria Parmense מדיה וקבצים בנושא גאטנו ופייטרו זגאראבוטו בוויקישיתוף Bisiach Family Heritage. by Philip J. Kass Philip J. Kass (1983). "Bisiach Family" (PDF). William Moening & Sons Ltd. נבדק ב-2007-04-05. Liuteria Parmense Gaetano e Pietro Sgarabotto-Liutai Violin Makers 1878-1990 Editrice TURRIS 1991 ISBN 88-7929-000-2 Philip J. Kass (1982). "Selected World of Strings Newsletters". William Moening & Sons Ltd. אורכב מ-המקור ב-2007-02-07. נבדק ב-2007-04-05.
אלכסנדר פופוב

האם התכוונתם ל... אלכסנדר פופוב (מדען) – מדען רוסי אלכסנדר פופוב (שחיין) – שחיין רוסי אלכסנדר פופוב (ביאתלון) – ביאתלט רוסי אלכסנדר פופוב (כדורגלן) – כדורגלן ומאמן כדורגל בולגרי שאימן גם בישראל
נתרן חנקתי

נתרן חנקתי (Sodium Nitrate) הידוע גם כ"מלחת צ'ילי" הוא מלח, שנוסחתו NaNO3. זהו מוצק לבן המסיס מאוד במים ומשמש להכנת דשנים וחומרי נפץ וכן בתעשיית הזכוכית. כתוסף מזון נתרן חנקתי משמש כמשמר ומסומן בקוד E251. החומר נמצא באופן טבעי בירקות עלים ירוקים. כריית נתרן חנקתי הייתה בעבר כה רווחית שבין השנים 1879–1883 נלחמו צ'ילה, פרו ובוליביה על מחוזות עשירים במרבצי החומר. המלחמה הסתיימה בסיפוח המחוזות לצ'ילה. ניתן להפיק את המלח מסתירה של חומצה חנקתית בנתרן הידרוקסידי H N O 3 + N a O H → N a N O 3 + H 2 O {\displaystyle HNO_{3}+NaOH\rightarrow NaNO_{3}+H_{2}O} בתעשייה מופק החומר בתגובה של חומצה חנקתית עם נתרן פחמתי N a 2 C O 3 + 2 H N O 3 → 2 N a N O 3 + H 2 O + C O 2 {\displaystyle Na_{2}CO_{3}+2HNO_{3}\rightarrow 2NaNO_{3}+H_{2}O+CO_{2}} או עם נתרן ביקרבונט N a H C O 3 + H N O 3 → N a N O 3 + H 2 O + C O 2 {\displaystyle NaHCO_{3}+HNO_{3}\rightarrow NaNO_{3}+H_{2}O+CO_{2}} מלחת מדיה וקבצים בנושא נתרן חנקתי בוויקישיתוף נתרן חנקתי, באתר אנציקלופדיה בריטניקה (באנגלית) PubChem, Sodium Nitrate, pubchem.ncbi.nlm.nih.gov (באנגלית)
אלכסנדר פופוב (מדען)

אלכסנדר סטפנוביץ' פופוב (רוסית: Александр Степанович Попов‏; 16 במרץ 1859 - 13 בינואר 1906) פיזיקאי רוסי שהדגים את השימוש המעשי של גלי רדיו, אך לא הוציא פטנט על המצאתו. אלכסנדר פופוב נולד במשפחת כומר בכפר באזור העיר פרם. לאחר סיום לימודי דת בבית הספר עבר לסנקט פטרבורג ובשנת 1877 החל את הלימודים באוניברסיטת סנקט פטרבורג. לאור מצבו הכלכלי, במקביל ללימודים עבד כחשמלאי. לאחר סיום הלימודים וקבלת תואר פיזיקאי, המשיך בלימודי דוקטורט שסיים אותם בשנת 1882. הוא היה יכול להישאר באוניברסיטה אך העדיף לעסוק בעבודות פרקטיות בשטח ולכן עבר לבסיס הצי בקרונשטאדט. במסגרת עבודות בצי עסק בנושאים שונים ובין היתר בנושא תקשורת באמצעות גלים. ב-1894 פופוב בנה את מקלט הרדיו הראשון שלו. בגלל שעבד במסגרת צבאית הוא לא היה יכול לפרסם את דבר ההמצאה ולכן היא לא קיבלה פרסום מיידי. ב-1896 הציג אותו בתערוכה הכלל רוסית לתעשייה ומסחר בעיר ניז'ני נובגורוד. בשנת 1901 הוא התמנה לפרופסור לפיזיקה במכון האלקטרוטכני בסנקט פטרבורג ובשנת 1904 התמנה למנהל המכון. מדיה וקבצים בנושא אלכסנדר פופוב בוויקישיתוף אלכסנדר פופוב, באתר "Find a Grave" (באנגלית) אלכסנדר פופוב, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ישראל לייבוב

ישראל לייבוב (כ"ח בכסלו תרע"א, דצמבר 1910 - י"ט באדר תשנ"ד, מרץ 1994) היה סופר, יושב-ראש צעירי אגודת חב"ד בישראל, חבר ביד לאחים ובאגודת חסידי חב"ד בישראל. נולד בשנת 1910 בניקופול שבאוקראינה למנחם מנדל לייבוב. בשנת 1949 עלה לישראל. היה ממקימי ומראשוני מתיישבי כפר חב"ד וכיהן כיושב ראש היישוב בשנים תשי"ג - תשט"ו. בשנים הראשונות לאחר הקמת המדינה, היה הרב לייבוב פעיל בארגון יד לאחים, וכיהן כמזכיר הארגון. בשנת תשי"א בהוראת הרבי מליובאוויטש היה ממקימי צעירי אגודת חב"ד האחראית על השלוחים של חסידות חב"ד בישראל. כיהן כיושב ראש האגודה שלושים ושש שנה, עד פטירתו. בין פעולותיו: פרסומי הסברה בעניין הצורך לתיקון חוק השבות וכן הוצאת השבועון כפר חב"ד. באותה שנה אף התמנה לחבר באגודת חסידי חב"ד בישראל. גם זה נעשה בהוראה ישירה מהרבי מליובאוויטש. בשנת תשי"ב נמנה עם מייסדי בטאון חב"ד, ואף פרסם בו מספר כתבות מפרי עטו. בשנת תשל"ח ארגן מבצע פורים ארצי לילדי ישראל ברחבי הארץ. בשנת ה'תש"ם ריכז את פרויקט תהלוכות ל"ג בעומר שהיה אז בראשית דרכו. נפטר בי"ט באדר תשנ"ד (1994), כשהוא חשוך ילדים. נקבר בבית הקברות בהר הזיתים בירושלים. את מקומו כיו"ר צעירי אגודת חב"ד מילא יוסף יצחק אהרונוב. תמונה שלו עם רה"מ מנחם בגין (מחזיק בידו של בגין) חייל בשירות הרבי. ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
הקתדרלה של הוואנה

קתדרלת סן קריסטובל דה לה הוואנה (שמה המלא בספרדית: Catedral de San Cristóbal de La Havana) היא הקתדרלה המרכזית של הוואנה, ומקום מושבו של ארכיבישוף העיר. הקתדרלה נחנכה ב-1748 ככנסייה ישועית, ולאחר גירושם של הישועים מהאימפריה הספרדית הפכה, ב-1777, לכנסייה רגילה. ב-1788 הוכרזה כקתדרלה של הוואנה באופן רשמי, וב-15 בינואר 1796 הועברו אליה עצמותיו של כריסטופר קולומבוס מסנטו דומינגו. קולומבוס היה קבור במקום עד שעצמותיו הועברו לסביליה לאחר הפסדה של ספרד במלחמת ארצות הברית–ספרד ב-1898. הקתדרלה נחשבת למבנה היחיד בסגנון הבארוק שאינו סימטרי – אחד מצריחיה רחב ממשנהו. צורתה כמעט ריבועית: אורכה 35 מ' ורוחבה 34 מ'. חלקה הפנימי של הקתדרלה הוא בסגנון נאו-קלאסי, והוא כולל יצירות אמנות ובהן העתקי יצירות של אמנים כרובנס ומוריו. חלק מהריהוט הפנימי, כולל המזבח, הובא מרומא. מדיה וקבצים בנושא הקתדרלה של הוואנה בוויקישיתוף LIBORIO PAÍS, The Havana Cathedral; History of a Main Parish., Cuba Travels, ‏29 ספטמבר, 2011 ערך זה הוא קצרמר בנושא כנסיות ובנושא קובה. אתם מוזמנים לתרום לוויקיפדיה ולהרחיב אותו.